laion/Wikipedia-Exotic huggingface dataset:
Totara LMS

טוטארה (באנגלית: Totara LMS) היא גרסת קוד פתוח לארגונים של מערכת ניהול הלמידה Moodle. טוטארה מתורגמת ל-14 שפות ויש לה מעל מיליון משתמשים מנויים. נכון לינואר 2014, יותר מ-350 ארגונים ברחבי העולם משתמשים במערכת Totara. הגרסה הנוכחית של טוטארה היא 2.6.14 והיא מבוססת על Moodle בגרסה 2.6. תמיכה בלומדות מתקן SCORM 1.2, AICC, OLSA העלאה וצפייה במגוון קבצים ומשאבים: Word, Excel, PDF, וידאו, שמע 14 שפות נתמכות, לרבות עברית תוכניות למידה אישיות ניהול הדרכות כיתה ניהול למידת הצוות למנהלים ניהול כשירויות מסלולי למידה מחולל דוחות כולל גרפים ניהול יעדים עסקיים, תהליכי הערכת עובדים ותהליכי משוב 360 ׁ(החל מגרסה 2.5) ממשקים למערכות משאבי אנוש לסנכרון היררכיה ארגונית, עיסוקים ומשתמשים תמיכה בתקן Open Badges טוטארה כתובה בשפת התכנות PHP וב-JavaScript ויכולה להיות מותקנת על מגוון בסיסי נתונים, כולל MySQL ,PostgreSQL, MSSQL. היא תומכת בתקן SCORM לדיווח לומדות למערכות ניהול למידה. פרס 2012 Best of Elearning! Award of Excellence - Best Open Source Solutions 2012 זוכה; Open Source Use in Business - NZ Open Source Awards 2011 Brandon Hall Excellence in Technology Awards - Best Advance in Learning Management Technology הצוות שפיתח את טוטארה עבד על תוכנות קוד פתוח שונות לרבות Mahara, ו-Moodle. הגרסה הראשונה של טוטארה שוחררה ב-1 במרץ 2011. אתר האינטרנט הרשמי של Totara LMS מגזין Inside Learning זכייה בפרסי Open Source Award - 2012 בניו זילנד נציגי מערכת טוטארה בישראל "Totara LMS expands Global Reach with 14 Languages". אורכב מ-המקור ב-2012-12-20. נבדק ב-2013-05-29. טוטארה מכריזה על גרסה 2.4 "Best of Elearning! 2012 Award-Winners Named". אורכב מ-המקור ב-2012-09-30. נבדק ב-2013-05-29. "NZ Open Source Awards". אורכב מ-המקור ב-2014-07-04. נבדק ב-2013-05-29. "Winners of the 2011 Brandon Hall Excellence in Technology Awards". Brandon Hall.
ויליאם קירצ'ר

ויליאם קירצ'ר (באנגלית: William Kircher; נולד ב-23 במאי 1958) הוא שחקן קולנוע ניו זילנדי. מוכר בזכות תפקידיו ב"טרילוגיית ההוביט" בתור הגמד ביפור, ובזכות הופעותיו בסדרת המשטרה "כריש בפארק" ובסרט "משום מקום". בהיותו נער שיקר קירצ'ר לגבי גילו כאשר נרשם ל"בית הספר הניו זילנדי לדרמה", וסיים בגיל 18 את לימודי המשחק שלו. במהלך הקריירה שלו זכה לשבחים על תפקידיו בסרטים מקומיים בניו זילנד ובסדרות טלוויזיה כגון "כריש בפארק" ואופרת הסבון "עיר חיים". ב-2006 השתתף בדרמה הניו זילנדית "משום מקום", בתפקיד השוטר המעוטר סטיוארט גות'רי שנרצח בטבח ארמואנה. ב-2012 הופיע קירצ'ר בסרטו של פיטר ג'קסון "ההוביט: מסע בלתי צפוי" בתור גמד הארץ התיכונה ביפור. ויליאם קירצ'ר, ברשת החברתית אקס (טוויטר) ויליאם קירצ'ר, במסד הנתונים הקולנועיים IMDb (באנגלית) ויליאם קירצ'ר, באתר AllMovie (באנגלית) ויליאם קירצ'ר, באתר Discogs (באנגלית)
דן אשבל

דן אשבל (נולד ב-1949) הוא דיפלומט ישראלי. כיהן כשגריר ישראל בפינלנד, באסטוניה ובאוסטריה. אשבל נולד בשנת 1949 בתל אביב. הוא למד גאוגרפיה וספרות אנגלית באוניברסיטת חיפה. בהמשך השלים תואר במדע המדינה בדגש על המזרח התיכון. משנת 1973 עד שנת 1975 עבד כמורה בכפר הנוער הדתי בכפר חסידים. בשנת 1975 הצטרף לשירות החוץ של ישראל. בשנת 1978 מונה למזכיר ראשון בשגרירות הישראלית בבון בגרמניה. תחומי אחריותו כללו את קשרי התרבות העבודה מול התקשורת. בשנת 1983 שב לירושלים והיה דובר במשרד החוץ. משנת 1986 היה יועץ בשגרירות ישראל באוסטריה, ומשנת 1989 דובר השגרירות בלונדון. בשנת 1991 השתתף כיועץ במשלחת הישראלית בועידת מדריד. בשנת 1992 שב מלונדון והיה אחראי במשרד החוץ לשיתוף הפעולה עם מדינות מרכז אסיה. בשנות ה-90 היה מדריך במכללה לביטחון לאומי ובסוף העשור היה הקונסול הכללי בפילדלפיה. במרץ 2005 מונה לשגריר ישראל באוסטריה. בתפקיד זה ייצג את ישראל גם במוסדות האו"ם באירופה ובארגון לביטחון ולשיתוף פעולה באירופה, ומשנת 2006 היה גם שגריר לא תושב בסלובניה. בשנת 2009 מונה ליועץ מדיני לכנסת. מספטמבר 2011 ועד אפריל 2016 כיהן כשגריר בפינלנד ושגריר לא תושב באסטוניה. אשבל פרש לגמלאות בסוף אפריל 2016. דן אשבל באתר משרד החוץ רועי מנדל, אוסטריה: שגריר ישראל נבחר ליחצ"ן השנה, באתר ynet, 28 באוקטובר 2008 ארבעה סמנכ"לים חדשים ימונו במשרד החוץ, באתר ynet, 11 באוגוסט 2011 הממשלה: אושר מינויו של דן אשבל לשגריר באוסטריה, באתר נענע10, 28 בנובמבר 2004 יועץ מדיני חדש לכנסת: השגריר דן אשבל, באתר ערוץ 7, 9 בנובמבר 2009 ההחלטה על המינוי באתר משרד ראש הממשלה
ניקומדס השלישי

ניקומדס השלישי אוארגטס (ביוונית עתיקה: Νικομήδης Εὐεργέτης Nikomḗdēs Euergétēs) היה מלכה של ביתיניה משנת 127 לפנה"ס ועד לשנת 94 לפנה"ס. הוא היה בנו ויורשו של ניקומדס השני מלך ביתיניה מאישה בלתי ידועה. אשתו הראשונה של ניקומדס השלישי הייתה הנסיכה הקפדוקאית נייסה, ביתם של אריארתס השישי מלך קפדוקיה ואשתו לאודיקה מקפדוקיה. לניקומדס השלישי נולדו שני בנים מנייסה, והם ניקומדס הרביעי וסוקרטס קריסטוס, וגם בת בשם נייסה. בשנת 108 לפנה"ס פלש ניקומדס השלישי לפפלגוניה יחד עם מיתרידטס השישי, מלך פונטוס. שני המלכים חילקו את השטח ביניהם, והתעלמו מהשגריר הרומי שציווה עליהם לסגת משם. בשנת 102 לפנה"ס פלש ניקומדס לקפדוקיה. היה זה לאחר מותו של אשתו הראשונה וחמיו, וניקומדס רצה לקבל את השלטון על קפדוקיה. הוא נשא לאישה את חמותו לאודיקה, שהייתה באותו הזמן העוצרת לתועלת שני ילדיה הקטנים (אריארתס השביעי ואריארתס השמיני) עד שיגדלו. מיתרידטס שהיה אחיה הצעיר של לאודיקה החליט לפלוש לקפדוקיה, השתלט עליה ונתן את השלטון שם לאחיינו אריארתס השביעי. לאחר שנה החליף מיתרידטס את השלטון בקפדוקיה ונתנו לגורדיוס, שרצח אריארתס השישי, אביו של אריארתס השביעי. שני הצדדים נערכו למלחמה, אבל במהלך המשא ומתן שלפני הקרב נרצח אריארתס השביעי. מיתרידטס שם את אחד מבניו, אריארתס התשיעי למלך על קפדוקיה כשגורדיוס משמש כעוצר. כך זה נמשך 4-5 שנים. שני הטוענים לכתר של קפדוקיה, מיתרידטס וניקומדס, שטחו את טענותיהם בפני רומא. בשנת 97 לפנה"ס התקוממו תושבי קפדוקיה כנגד מיתרידטס וקראו לשלטון ניקומדס. מיתרידטס פלש שוב לקפדוקיה והשיב את בנו לשלטון. ניקומדס ניסה להשיג את תמיכת הסנאט ברומא. הרומאים ציוו הן על ניקומדס והן על מיתרידטס להסיג את כוחותיהם מפפלגוניה וקפדוקיה. לקפדוקיה נבחר המלך אריוברזנס הראשון, שאושר על ידי לוקיוס קורנליוס סולה, הנציב הרומאי של קיליקיה (בערך בשנת 95 לפנה"ס). מדיה וקבצים בנושא ניקומדס השלישי בוויקישיתוף
אריארתס השביעי

אריארתס השביעי פילומטור (ביוונית עתיקה: Ἀριαράθης Φιλομήτωρ, Ariaráthēs Philomḗtōr; שלט בין 110-111 לפנה"ס) היה מלך קפדוקיה, בנו של אריארתס השישי מלך קפדוקיה ואשתו לאודיקה מקפדוקיה. לאריארתס השביעי הייתה אחות מבוגרת יותר בשם נייסה ואח צעיר יותר - אריארתס השמיני. בשנים הראשונות (116-111 לפנה"ס) הוא מלך כשאמו לאודיקה, אחותו הגדולה של מיתרידטס השישי, מלך פונטוס, משמשת כעוצרת. במהלך הזמן הזה עברה קפדוקיה תחת שלטונו של ניקומדס השלישי מלך ביתיניה שנשא לאישה את לאודיקה. מיתרידטס השישי גירש את ניקומדס השלישי מקפדוקיה ושם את אריארתס השישי למלך קפדוקיה; אך לאחר שנה החליט מיתרידטס לתת את השלטון בקפדוקיה לגורדיוס, רוצחו של אריארתס השישי ובעל בריתו של מיתרידטס. אריארתס השישי נערך לקרב בתמיכת ניקומדס השלישי, אך במהלך המשוא ומתן שלפני הקרב הוא נרצח על ידי מיתרידטס. יורשו היה אריארתס התשיעי, בנו של מיתרידטס. מדיה וקבצים בנושא אריארתס השביעי בוויקישיתוף ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
אריארתס השמיני

אריארתס השמיני אפיפנס (ביוונית עתיקה: Ἀριαράθης Ἐπιφανής, Ariaráthēs Epiphanḗs; שלט בשנים 101-96 לפנה"ס לערך) מלך קפדוקיה ובנו השני של אריארתס השישי ואשתו לאודיקה מקפדוקיה. לאריארתס השמיני הייתה אחות מבוגרת יותר בשם נייסה וכן אח מבוגר יותר - אריארתס השביעי מלך קפדוקיה. הוא עלה לשלטון לאחר מרד אצילים בקפדוקיה כנגד מיתרידטס השישי, מלך פונטוס ובנו המלך-הינוקא בן השמונה שנים אריארתס התשיעי. הרקע למרד היא הטענה לכתר קפדוקיה של שני מלכים - מיתרידטס וניקומדס השלישי מלך ביתיניה, שתמך באריארתס השביעי ולאחר הירצחו באריארתס השמיני. האצילים הקפדוקאיים העדיפו את ניקומדס והתמרדו כנגד מיתרידטס. בזמן הזה היה אריארתס השמיני למלך קפדוקיה, אך הורד מכיסאו לאחר שמיתרידטס דיכא את המרד. זמן קצר לאחר מכן הוא מת מוות טבעי. מדיה וקבצים בנושא אריארתס השמיני בוויקישיתוף ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
חשבון מיקרוסופט

חשבון מיקרוסופט (לשעבר ארנק מיקרוסופט, דרכון מיקרוסופט, .NET Passport, Microsoft Passport Network, ועד אוגוסט 2012 גם Windows Live ID) הוא שירות אינטרנט, שפותח ומסופק על ידי חברת מיקרוסופט, ומאפשר למשתמשיו להתחבר להרבה אתרי אינטרנט ושירותים שונים באמצעות חשבון משתמש אחד (נקרא Single Sign On). מעבר לכך, חשבון מיקרוסופט הוא כתובת דואר אלקטרוני והזהות של המשתמשים באתרי ובתוכנות מיקרוסופט למיניהם, שבאמצעותו המשתמש נכנס למערכת ההפעלה Windows (החל מ-Windows 8 / Windows RT) ולשירותים כגון: Xbox, Outlook.com, OneDrive, Windows Phone, messenger, סקייפ, Office Online, חבילת שירותי Live (ובהן תת-החבילה Windows Live), חנות מיקרוסופט וחנות ווינדוס, bing, msn, Xbox Music, אנשי קשר, פרופיל ועוד. בניגוד לגוגל, יאהו, PayPal, AOL,‏ MySpace ,סטים ופייסבוק, מיקרוסופט עדיין לא מספקת זהות OpenID, למרות שהודיעה בעבר כי תספק זאת.[דרוש מקור] בדומה לטוויטר, פייסבוק, גוגל, יאהו ואתרים גדולים נוספים, גם מיקרוסופט תומכת באימות דו-שלבי כאמצעי אבטחה לחשבונות המשתמשים. בישראל, אוניברסיטאות ומכללות מסוימות, ארגונים, בתי ספר ואתר נענע10 מספקים למשתמשיהם חשבון מיקרוסופט, אך הם אינם זכאים לתמיכה מצד מיקרסופט, אלא רק מצד הארגון אליו הם שייכים. לבעלי דומיין, שאינם ארגונים, המעוניינים בפתיחת חשבון מיקרוסופט עבור לקוחותיהם, מיקרוסופט מאפשרת ליצור חשבון מיקרוסופט באמצעות Windows Live Admin Center עם אפשרויות מצומצמות ביותר, וללא תמיכה לה זכאים הארגונים. אתר האינטרנט הרשמי של חשבון מיקרוסופט הסבר מה זה חשבון מיקרוסופט (אנגלית) מה זה חשבון מיקרוסופט עזרה עבור חשבון מיקרוסופט פתיחת חשבון מיקרוסופט ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
קדמן

האם התכוונתם ל... גורית קדמן – רקדנית ופולקלוריסטית ישראלית יצחק קדמן – מייסד ומנכ"ל המועצה הלאומית לשלום הילד ליאו קדמן – כלכלן ומומחה למטבעות ארץ ישראל
מיכאליס קונסטנטינו

מיכאליס קונסטנטינו (ביוונית: Μιχάλης Κωνσταντίνου; נולד ב-19 בפברואר 1978 בפארלימני שבקפריסין) הוא כדורגלן עבר קפריסאי ששיחק בעמדת החלוץ, מלך השערים של נבחרת קפריסין בכל הזמנים. קונסטנטינו התחיל את הקריירה שלו במחלקת הנוער של אנוסיס נאון פראלימני ובשנת 1993 עלה לקבוצה הבוגרת. את עונת 1996/1997 סיים כמלך השערים של הליגה עם 17 שערים ב-25 הופעות כאשר הוא רק בן 19. בסיום העונה עבר קונסטנטינו לאירקליס סלוניקי מליגת העל היוונית, שם שיחק עד שנת 2001. בקיץ 2001 עבר לפנאתינאיקוס תמורת 11.3 מיליון אירו, ואיתה זכה בדאבל בעונת 2003/2004. בקיץ 2005 עבר ליריבתה אולימפיאקוס, עימה זכה ב-2 דאבלים ב-2006 ו-2008, באליפות נוספת ב-2007 ובסופר קאפ היווני ב-2007. בשנת 2008 חזר לאירלקיס לשנה. בקיץ 2009 חזר לקפריסין אחרי 8 עונות ביוון וחתם באומוניה ניקוסיה. בעונתו הראשונה זכה עם המועדון באליפות קפריסין הראשונה בקריירה שלו תחת מאמנו טאקיס לאמוניס שאימן אותו גם באולימפיאקוס. שנה לאחר מכן זכה עם המועדון בגביע הקפריסאי. בקיץ 2011 עבר לאנורתוסיס פמגוסטה, ושנה לאחר מכן חתם על חוזה לשנה אחת בא.א.ל. לימסול, איתה הצליח להעפיל לשלב הבתים של הליגה האירופית בעונת 2012/2013. בינואר 2014 הודיע קונסטנטינו על פרישה ממשחק פעיל. את הופעת הבכורה שלו בנבחרת קפריסין ערך קונסטנטינו באוגוסט 1998 נגד אלבניה. כחצי שנה לאחר מכן הבקיע את שער הבכורה שלו בנבחרת. לזכותו של קונסטנטינו 32 שערים ב-85 הופעות, והוא מלך השערים של הנבחרת בכל הזמנים. כמו כן מדורג קונסטנטינו במקום השני בטבלת שיאני ההופעות של הנבחרת אחרי יואניס אוקאס. פנאתינאיקוס אליפות יוון: 2004 הגביע היווני: 2004 אולימפיאקוס אליפות יוון: 2006, 2007, 2008 הגביע היווני: 2006, 2008 הסופר קאפ היווני: 2007 אומוניה ניקוסיה אליפות קפריסין: 2010 הגביע הקפריסאי: 2011 הסופר קאפ הקפריסאי: 2010 תארים אישיים מלך השערים של ליגת העל הקפריסאית: 1997 מיכאליס קונסטנטינו, באתר Transfermarkt מיכאליס קונסטנטינו, באתר Soccerway מיכאליס קונסטנטינו, באתר WorldFootball.net מיכאליס קונסטנטינו, באתר National Football Teams מיכאליס קונסטנטינו, באתר FootballDatabase.eu
כביש 449

כביש 449 הוא כביש רוחב בישראל, המחבר כיום את התנחלות עפרה עם צפון העיר יריחו. במסלולו הקודם במספר זה צוין כביש דרך דיר ג'ריר וטייבה, כיום הכביש המסומן במספר זה עוקף את הכפרים דרך ההר. עד להסכמי אוסלו מספר הכביש היה 3, והוא שימש כהמשכו של כביש אשקלון-מבוא חורון, שהמשיך לביתוניא, רמאללה ועפרה. כיום הקטע מצומת בית סירא עד צומת מחנה עופר מסומן ככביש 443, והכביש שעובר בשטח הרשות הפלסטינית לא מסומן כלל. תוואי הכביש מתמזג לאורך 4.8 קילומטרים עם כביש 458. בתקופה הרומית היה בתוואי כביש שחיבר בין גב ההר ליריחו. בתקופת המנדט הבריטי הועלתה הצעה לסלול את הכביש כדי לחבר את הכפרים באזור לרשת הכבישים אך הכביש לא נסלל בתקופת המנדט הבריטי. הכביש נסלל בחשאי בידי הלגיון הבריטי במאי 1948. לאחר שטייבה ודיר ג'ריר נהפכו לשטח B נסלל כביש עוקף הכפרים, שכיום מסומן כ-449. כבישי ישראל כביש 443 יהודה זיו, דרך אבו ג'ורג' ודרך אבו הינדי, בתוך ספר זאב וילנאי: מבחר מאמרים בידיעת הארץ, הוצאת אריאל, 1984, עמ' 235–238
שמואל הדס

שמואל הדס (13 באוגוסט 1931 - 12 בינואר 2010) היה דיפלומט ישראלי. היה השגריר הראשון בספרד ובקריית הוותיקן. הדס נולד בשם שמואל איידס בעיר רסיסטנסיה שבארגנטינה. בהיותו נער עברה משפחתו לבואנוס איירס שם היה פעיל בתנועות נוער ציוניות. בשנת 1953 עלה לישראל והתיישב בקיבוץ ניר-עם. בשנת 1964 הצטרף לשירות החוץ הישראלי ושירת בתפקידים דיפלומטיים שונים באמריקה הלטינית. בשנת 1981 מונה לנציג ישראל בארגון התיירות הבינלאומי שמקום מושבו היה במדריד ומשם החל לפעול למען כינון קשרים בין ישראל לספרד. מאמצים אלו, שנעשו במקביל לפעולות נוספות של משרד החוץ, הובילו בשנת 1985 למיסוד הקשרים בין המדינות וחילופי שגרירים. לשגריר הראשון בספרד מונה על ידי הממשלה שמואל הדס שנכנס לתפקידו בפברואר 1986. הוא כיהן בתפקיד זה עד לאמצע שנת 1987. בשנת 1994 עשה היסטוריה פעם נוספת כאשר מונה לשגריר הישראלי הראשון בקריית הוותיקן. בשנת 1997 פרש משירות החוץ. היה חבר בכמה ארגוני תרבות וכתב לעיתונים בספרד. הדס נפטר בשנת 2010 לאחר מחלה קשה. אורי דרומי, שמואל הדס, השגריר הראשון בספרד ובוותיקן, 1931-2010, באתר הארץ, 22 בינואר 2010 שמואל הדס (1931-2010), דף שער בספרייה הלאומית בכרכרה מלכותית הוסע השגריר הישראלי הראשון בספרד לארמון, מעריב, 21 בפברואר 1986 Distinguished Israeli diplomat Shmuel Hadas dies at 72, באתר WJC, ‏12 בינואר 2010
רודיקה רדיאן-גורדון

רודיקה רדיאן-גורדון (נולדה ב-10 ביולי 1957) היא דיפלומטית ישראלית. כיהנה כסמנכ"לית משרד החוץ לאירופה המערבית וכשגרירה ברומניה ומקסיקו, והחל מנובמבר 2019 כשגרירת ישראל בספרד. רדיאן-גורדון נולדה בבוקרשט, רומניה. היא עלתה לישראל בשנות ה-60 והתיישבה בקריית אונו. בשנת 1980 החלה לימודי תואר בביולוגיה באוניברסיטה העברית בירושלים, ולאחר מכן השלימה לימודי תואר שני בביוכימיה. בשנת 1987 סיימה את לימודי הדוקטורט בביוכימיה. בשנת 1991 הצטרפה לשירות במשרד החוץ ושירתה בתפקידים דיפלומטיים בשגרירות ישראל בוורשה ובבריסל. בשנת 2003 מונתה לשגרירה בארץ מולדתה רומניה, ושם הייתה פעילה למען הכרה רומנית בפשעים שבוצעו בה בזמן מלחמת העולם השנייה. היא סיימה את שירותה ברומניה בשנת 2007. בשנת 2009 מונתה לשגרירת ישראל במקסיקו ושגרירה לא תושבת בבהאמה הסמוכה. לאחר סיום תפקידה במקסיקו שבה למטה משרד החוץ בירושלים, וב-2015 מונתה לתפקיד סמנכ"לית לאירופה המערבית. בקיץ 2018 היא מונתה לשגרירה בספרד והגישה את כתב האמנתה ב-27 בנובמבר 2019. בפברואר 2023, בעת שהרצתה מול סטודנטים באוניברסיטת קומפלוטנסה לציון 30 שנה להסכמי אוסלו, התעמתו איתה עשרות פעילי BDS. הרצאתה נפסקה ובעת פינויה לחדר צדדי אחד ממאבטחיה שלף אקדח אל מול המפגינים. מדיה וקבצים בנושא רודיקה רדיאן-גורדון בוויקישיתוף Closing the circle(הקישור אינו פעיל) באתר THE DIPLOMAT (באנגלית) אילאיל שחר, הזמנתם שגריר?, באתר nrg‏, 20 בנובמבר 2004 החלטת המינוי באתר משרד ראש הממשלה https://www.inn.co.il/News/News.aspx/385393 PRESENTACIÓN DE CARTAS CREDENCIALES, Página oficial de la Casa de Su Majestad el Rey, ‏27 בנובמבר 2019 (בספרדית) איתמר אייכנר, השגרירה בספרד הותקפה על ידי פעילי BDS - מאבטחים חמושים מילטו אותה | תיעוד, באתר ynet, 11 בפברואר 2023 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
מארינוס סטסיאס

מארינוס סטסיאס (ביוונית: Μαρίνος Σατσιάς; נולד ב-24 במאי 1978 בניקוסיה שבקפריסין) הוא כדורגלן עבר ומאמן קפריסאי ומאמן בהווה. סטסיאס שיחק כקשר אחורי והיה פעיל גם בנבחרת קפריסין. סטסיאס התחיל את הקריירה שלו בנוער של אפואל ניקוסיה ובשנת 1995 עלה לבוגרים ולא עזב את המועדון מאז שעלה לבוגרים ונחשב לאחד מסמליה של המועדון. מאז שעלה לבוגרים זכה עם הקבוצה ב-8 אליפויות, 6 גביעים ו-8 פעמים בסופרקאפ הקפריסאי. סטיסיאס היה שותף להעפלה ההיסטורית של המועדון לשלב הבתים של ליגת האלופות בעונת 2009/2010 ובעונת 2011/2012 לשלב רבע הגמר של המפעל. בסה"כ הוא ששיחק 19 שנה בקבוצה בה גם שימש כקפטן. בשנת 2000 זומן לראשונה לסגל נבחרת קפריסין ולזכותו 65 הופעות ללא שערים במסגרת הבינלאומית. אפואל ניקוסיה ליגת העל הקפריסאית: 1995/96, 2001/02, 2003/04, 200607, 2008/09, 2010/11, 2012/13, 2014/13 הגביע הקפריסאי: 1996, 1997, 1999, 2006, 2008, 2014 הסופר קאפ הקפריסאי: 1996, 1997, 2002, 2004, 2008, 2009, 2011, 2013 הכדורגלן יאניס סטסיאס הא בנו. מארינוס סטסיאס, באתר Transfermarkt מארינוס סטסיאס, באתר Soccerway מארינוס סטסיאס, באתר National Football Teams מארינוס סטסיאס, באתר FootballDatabase.eu פרופיל המאמן, באתר Transfermarkt ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
יונתן מונג'ק

יונתן מונג'ק (נולד ב-1954) הוא אדריכל ישראלי. מונג'ק נולד בירושלים ובה גדל. בצעירותו התגורר תקופה מסוימת במושב שורש. את לימודי האדריכלות השלים במחלקה לאדריכלות בבצלאל שם למד אצל אדריכלים כמו ארטור גולדרייך וזאב דרוקמן מהם הושפע במיוחד. בתום לימודיו עבד במשרדו של האדריכל יצחק ישר. בשנת 1989 פרש ופתח משרד אדריכלים עצמאי בשותפות עם אשתו - אירית. עד היום תכנן מאות בתי מגורים פרטיים בעיקר בישראל אך גם מחוצה לה. המאפיין המרכזי בבתים שהוא מתכנן הוא השימוש בחומרים טבעיים וההשקעה במקומות שהייה נוחים ונעימים אותם הוא מעצב מתוך היכרות מעמיקה עם המשתמשים. ב-2005 יצא הספר "יונתן מונג'ק – אדריכלות, עיצוב, סגנון חיים" המציג מבחר מעבודותיו של מונג'ק כפי שצולמו על ידי צלם האדריכלות שי אדם. ב-2011 השתתף בסדרת הטלוויזיה "אדריכלי החלומות". מונג'ק גר עם משפחתו ועובד ברמת השרון. אורלי רובינזון: יונתן מונג'ק - אדריכלות, עיצוב, סגנון חיים, הוצאת כתר, 2004. אתר משרדו של יונתן מונג'ק מיכאל יעקובסון: יונתן מונג'ק מחפש חום, לא קר ומנוכר, 30.5.13, Xnet מיכאל יעקובסון, טוסקנה בעמק: קשה לדעת איפה היער נגמר ואיפה בית-האבן מתחיל, באתר Xnet‏, 20 באפריל 2016 שרון בן דוד, שבוע העיצוב הישראלי: יונתן מונג'ק ופיצו קדם בראיון אישי, באתר את, 22 בנובמבר 2015 יונתן אסתרקין, ‏"הקורבן שהחברים שלי הקריבו לא היה שווה את המדינה הזאת ואת הטינופות המושחתים ששולטים בנו", באתר גלובס, 10 ביוני 2017 דייט עם אדריכל: בסטודיו של יונתן מונג'ק, אתר 'בניין ודיור'. אדריכלות? עבור יוני מונג'ק זו מערכת יחסים, באתר ynet, 19 ביוני 2011
מוכתר בלמוכתר

מוכתר בלמוכתר (בערבית: مختار بلمختار; נולד ב-1 ביולי 1972 בשם ח'אלד אבו אל-עבאס) הוא פעיל ג'יהאד עולמי ופעיל אל-קאעידה בעברו. הקים תא טרור המכנה עצמו "בריגדת רעולי הפנים" או "בריגדת החותמים בדם". שמו עלה לכותרות ברחבי העולם בעקבות פעולת טרור רחבה שהוביל באלג'יר בינואר 2013 באתר הגז עין אמנאס. ב-3 במרץ 2013 הודיע צבא צ'אד כי בלמוכתר נהרג במהלך פשיטה צבאית על בסיס טרור בצפון מאלי שנערך במסגרת מבצע סרוואל. הדיווח אודות מותו של בלמוכתר לווה ספקות לאחר שב-23 מאי הופצה באינטרנט נטילת אחריות בשמו של בלמוכתר על שני פיגועי התאבדות שבוצעו בניז'ר כמה שעות מוקדם יותר. לאחר שחמק מעוד כמה ניסיונות חיסול, פורסם כי בלמוכתר נהרג בתקיפה אווירית של ארצות הברית בלוב שבוצעה ביוני 2015. ב-19 בנובמבר 2015 בוצע פיגוע במלון "רדיסון בלו" במאלי. שר ההגנה הצרפתי טען כי ייתכן ובל-מוכתר עומד מאחורי הפיגוע. מדיה וקבצים בנושא מוכתר בלמוכתר בוויקישיתוף מיסטר מרלבורו שחזר מהמתים. ראש ארגון הטרור, באתר ynet, 17 בינואר 2013 AP Exclusive: Rise of al-Qaida Sahara terrorist, באתר AP (באנגלית) הארץ/רויטרס, חוסל מפקד המיליציה שהשתלטה על מתקן הגז באלג'יריה, באתר הארץ, 3 במרץ 2013 מנהיג "החותמים בדם" מח'תאר בלמח'תאר נוטל אחריות לפיגועי ההתאבדות בניז'ר לוב: "מיסטר מרלבורו" נהרג בתקיפת ארה"ב, באתר ynet, 14 ביוני 2015 סוכנויות הידיעות‏, חשד בצרפת: המחבל "הבלתי נתפס" של אל-קאעדה תכנן את הפיגוע במאלי, באתר וואלה, 21 בנובמבר 2015
המוזיאון המצרי (פירושונים)

האם התכוונתם ל... המוזיאון המצרי – נמצא בקהיר, בירת מצרים, ובו נמצא אוסף הפריטים הגדול ביותר ממצרים העתיקה עד העברת רובו למוזיאון המצרי הגדול. המוזיאון המצרי הגדול – נמצא בגיזה באזור קהיר, עתיד לאכלס את אוסף הפריטים הגדול ביותר ממצרים העתיקה. המוזיאון המצרי (ברלין) – (Ägyptisches Museum und Papyrussammlung) הוא אחד האוספים החשובים והגדולים בעולם של יצירות האמנות והמוצגים הארכאולוגיים ממצרים העתיקה. המוזיאון המצרי (טורינו) – (Museo Egizio), הוא מוזיאון בעיר טורינו באיטליה אשר מכיל אוסף של ממצאים ארכאולוגיים ואנתרופולוגיים ממצרים העתיקה. מוזיאונים המציגים עתיקות מצריים המוזיאון החדש (ברלין) – (Neues Museum) הוא מוזיאון הממוקם צפונית למוזיאון הישן באי המוזיאונים שבמרכז ברלין. מכיל את אוסף המוזיאון המצרי של ברלין. המכון האפיפיורי למקרא#הסניף בירושלים – מוסד אקדמאי ללימודי מקרא, ארכאולוגיה ולימודי המזרח התיכון. בסניף בירושלים מוצגת המומיה היחידה בישראל. מוזיאון המטרופוליטן לאמנות#אמנות מצרית – (The Metropolitan Museum of Art) אחד המוזיאונים הגדולים והחשובים בעולם הכולל אגף מצרי גדול. מוזיאון פיטרי לארכאולוגיה מצרית (Petrie Museum of Egyptian Archaeology) הוא מוזיאון בלונדון המוקדש לאגיפטולוגיה. מוזיאון אלארד פירסון (Allard Pierson Museum) הוא המוזיאון לארכאולוגיה של אוניברסיטת אמסטרדם. המוזיאון מציג יצירות אמנות וכלים שימושיים ממצרים העתיקה, המזרח הקדום, יוון העתיקה ורומא העתיקה. המכון האוריינטלי של אוניברסיטת שיקגו ((The Oriental Institute (OI) משמש כמרכז מחקר ומוזיאון של אוניברסיטת שיקגו ללימודי המזרח הקרוב העתיק הספינה של ח'ופו – ספינה עתיקה בגודל מלא שהוכנסה בעת העתיקה בשנת 2500 לפנה"ס לערך, לתוך בור חתום באזור מתחם הפירמידות בגיזה. לאחר גילויה נבנה סביבה מבנה מוזיאוני מיוחד מוזיאונים אחרים במצרים רכבות במצרים#מוזיאון הרכבת המצרי – מוזיאון הרכבת המצרית במוצגים מגוונים את תולדותיה והתפתחותה של הרכבת במצרים.
בן והבה

בן והבה (נולד ב-27 במרץ 1992) הוא כדורגלן ישראלי המשחק בעמדת הבלם בעירוני טבריה. והבה התחיל לשחק כדורגל במחלקת הנוער של בית"ר טוברוק. בינואר 2012 החל לשחק בקבוצת הבוגרים של עירוני קריית שמונה. בעונתו הראשונה זכה עם הקבוצה באליפות הראשונה בתולדותיה, אך שיחק רק משחק אחד, בניצחון 3–1 על מכבי נתניה, ואף כבש את שער השוויון בדקה ה-55. בתחילת עונת 2012/2013 רשם שלוש הופעות בליגה, ובינואר 2013 חתם עד תום העונה בהפועל באר שבע, במדיה ערך 11 הופעות. לקראת עונת 2013/2014 חתם לשנה אחת בקבוצת בני יהודה תל אביב, במהלכה ערך 11 הופעות ליגה וובסופה ירד עם הקבוצה לליגה הלאומית. בנובמבר 2014 חתם בהפועל רעננה. ב-2 בפברואר 2015 כבש את שערו הראשון במועדון, בניצחון 0–2 על מ.ס. אשדוד. בעונת 2015/2016 כבש שני שערים והיה שותף לעונה הטובה ביותר בתולדות הפועל רעננה, עת העפילה לראשונה לפלייאוף העליון בליגת העל. בסך הכול שיחק חמש שנים בהפועל רעננה, ובמדיה כבש שישה שערים ב-142 הופעות בליגת העל. לקראת עונת 2019/2020 חתם בהפועל חיפה. ב-23 באוגוסט 2022 חתם בעירוני טבריה.בסיום עונת 2023/2024 העפיל עם הקבוצה לליגת העל. והבה נכלל בסגל הנבחרת הצעירה של ישראל לקראת אליפות אירופה לנבחרות צעירות 2013, ובסך הכול ערך 19 הופעות במדי הנבחרת, בהן כבש שער אחד. עירוני טבריה גביע הטוטו לליגה הלאומית: 2023/2024 מדיה וקבצים בנושא בן והבה בוויקישיתוף בן והבה, באתר ההתאחדות לכדורגל בישראל בן והבה, באתר Transfermarkt בן והבה, באתר Soccerway יונתן גינזבורג, ‏הבריז לנס ציונה: בן והבה חתם בעירוני טבריה, באתר ONE‏, 23 באוגוסט 2022
תגלת-פלאסר השני

תגלת-פלאסר השני (באכדית: Tukultī-apil-Ešarra תוקולתי-אפיל-אשארה) היה מלך אשור. הוא מלך בין השנים 967 לפנה"ס ועד שנת 935 לפנה"ס. הוא עלה לשלטון לאחר מות אביו המלך אשור-ראש-אישי השני (Ashur-resh-ishi II). מעט מאוד ידוע על תקופת מלכותו. לאחר מותו ירש אותו בנו המלך אשור-דן השני. תגלת-פלאסר הראשון תגלת-פלאסר השלישי A. Kirk Grayson, Assyrian Rulers of the Early First Millennium BC I (1114-859 BC), University of Toronto press, 1991 תגלת-פלאסר השני, באתר אנציקלופדיה בריטניקה (באנגלית)
אריארתס השישי

אריארתס השישי פילופטור (ביוונית עתיקה: Ἀριαράθης Ἐπιφανής Φιλοπάτωρ) היה מלך קפדוקיה בשנים 130-126 לפנה"ס, בנו של אריארתס החמישי מלך קפדוקיה ונייסה, מלכת קפדוקיה. אריארתס השישי עלה לשלטון בגיל צעיר, ומסיבה זו השלטון בפועל היה נתון בידי אימו נייסה ששימשה כעוצרת הממלכה. בנקודה מסוימת הרעילה נייסה את חמשת אחיו של אריארתס, אך אריארתס עצמו ניצל הודות לאנשים הנאמנים לשושלת שהרגו את נייסה. נסיבות אלו הובילו את מיתרידטס החמישי, מלך פונטוס לנסות להשיג שליטה בקפדוקיה. הוא חיתן את ביתו לאודיקה, עם אריארתס השישי בתקווה לשלוט באמצעותו על קפדוקיה. לאודיקה הולידה לו בת אחת ושני בנים: נייסה שנישאה לניקומדס השלישי מלך ביתיניה; אריארתס השביעי פילומטור ואריארתס השמיני אפיפנס. כיוון שנראה שקפדוקיה לא ממש עברה לשליטת פונטוס, החליט מיתרידטס השישי, מלך פונטוס (בנו ויורשו של מיתרידטס החמישי) לרצוח את אריארתס השישי באמצעות אציל קפדוקי בשם גורדיוס. לאחר מותו שלטה בקפדוקיה אלמנתו לאודיקה, אך לאחר מכן כבש ניקומדס השלישי את קפדוקיה ונשא את לאודיקה לאישה. ניקומדס השלישי גורש מקפדוקיה על ידי מיתרידטס השישי, שנתן את כתר השלטון לאריארתס השביעי, בנו הבכור של אריארתס השישי. מדיה וקבצים בנושא אריארתס השישי בוויקישיתוף ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.